Силсилалъул ч1ух1и ч1ик1асезул ц1ум 
Дур борхалъиялде 
Чиго вахиндай 
Киг1ан ваханиги 
Чух1ич1ев вали 
Щивасул ургъел Рек1елъги босун 
Сардиль макьу щвеч1ев 
Х1асратав устар 
Умматалъул ургъел 
Т1адеги босун 
Борч1араб чан сордо Диналъул чирахъ 
Аза-азар мюрид 
Къабулги гьавун 
Къойил т1орит1ана 
Бит1араб нухда 
Т1арикъат малъулев Рух1ияв эмен 
Дур Баракат нижей 
Даим хут1айги 
Къосарал гъудузе 
Рагъ барав шагьид 
Щвайги дуе Алжан Ч1ик1аса гъалбац1 
Лъиего х1елич1ев 
Аллагь гуресе 
Бечедав миск1инав 
Ват1а гьавич1ев 
Ч1ух1и рек1елъ гьеч1ев Ч1ик1аса г1алим 
Г1елмуялъул ралъад 
Диналъул хвалчен 
Умматалъул эмен 
Тарихалъул ц1ва 
Х1абибасул г1амал Дулъ бихьулаан 
Маслих1ат хирияв 
Рагъ кьал рихарав 
Халкъалъе рах1матлъун 
Вижарав Устар 
Духъе кват1аразул Рак1ал рекана 
Дур т1арикъат щварал 
Дуда бер ч1варал 
Ч1унтун хут1ун руго 
Щвараб балагьалъ 
Щиб гьанже бихьилеб Гьаб дунялалда 
Гьадин ц1унизейищ 
Шамиль имамас 
Къоло щуго соналъ 
Гьабурад жигьад? 
Будун дибирзаби Г1алимал ч1вайи 
Т1ок1аб нахъег1анаб 
Щибжо хут1араб 
Долларахъ Дин бичун 
Бидг1а чаг1аца 
Бидул г1орал т1олеб Вах1шияб улка 
Воре г1едег1уге 
Рохел гьабизе 
Магьди имамасул 
Боялда цебе 
Т1урал биязул Х1адуре жаваб 
Нуж бихьинал гуро 
Гьеб бич1ч1ун буго 
Гважи рагъде бит1ун 
Х1апулел гьаби 
Гьабейги Аллагьас Нужее тамих1 
Нужер наслабазе 
Наг1ана кьейги 
Г1асиял г1азабал 
Жужжах1алъур кьун 
Кьезабе Аллагь жаваб гьел тушбабада !